|  |  |
| --- | --- |
|  |  |
|  | Meie nr |

**Väikeostu pakkumuste küsimine (asjad)**

Politsei- ja Piirivalveamet (edaspidi hankija) teeb Teile ettepaneku esitada pakkumus vastavalt väikeostu pakkumuste küsimise dokumendis (edaspidi väikeostu dokument) esitatud tingimustele.

1. Üldtingimused
   1. Väikeostu nimetus: „“.
   2. Hankija kontaktisik: **Karmen Muinasmaa**, e-post: **karmen.muinasmaa@politsei.ee**.
   3. Ettevõtjatel on õigus küsida väikeostu dokumentide kohta selgitusi, esitades küsimused e-posti teel hankija kontaktisikule. Hankija vastab ettevõtjate küsimustele kolme tööpäeva jooksul. Hankija edastab esitatud küsimused ja vastused samaaegselt kõigile isikutele, kellele tehti ettepanek pakkumuse esitamiseks. Telefoni teel esitatud küsimustele ei vastata.
   4. Hankijal on õigus enne pakkumuste esitamise tähtaega vajadusel muuta väikeostu dokumente. Väikeostu dokumentide muutmisel teavitab hankija sellest kõiki ettevõtjaid, kellele on tehtud ettepanek pakkumuse esitamiseks.
   5. Iga viidet, mille hankija teeb väikeostu dokumentides mõnele standardile, tehnilisele tunnustusele, tehnilisele kontrollisüsteemile vms kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb väikeostu dokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
   6. Pakkumus on pakkuja tahteavaldus hankelepingu sõlmimiseks ja on selle esitamisel pakkujale siduv alates esitamisest kuni pakkumuse jõusoleku minimaalse tähtaja lõpuni. Pakkumuse esitamisega pakkuja nõustub kõikide väikeostu dokumendis toodud tingimustega. Tingimusliku pakkumuse esitamine on keelatud.
   7. Hankija ei sõlmi hankelepingut pakkujaga, kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Enne hankelepingu sõlmimist kontrollib hankija pakkujal maksuvõla puudumist. Kui pakkujal esineb maksuvõlg, siis teavitab hankija sellest pakkujat ja annab pakkujale vähemalt kolm tööpäeva maksuvõla tasumiseks. Hankija võib mõjuvatel põhjustel pakkujale antud tähtaega pikendada. Kui hankija poolt antud tähtaja jooksul pakkuja maksuvõlga ära ei tasu ega ajata, siis hankija pakkujaga hankelepingut ei sõlmi.
   8. Väikeostus saavad osaleda ainult pakkujad, kelle elu- või asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga ühinenud riigis. Hankija võib kõrvaldada riigihankest pakkuja või ühispakkuja, kellel puudub õigus pakkumust esitada. Kui alltöövõtjal esineb nimetatud alus, võib hankija nõuda pakkujalt sellise alltöövõtja asendamist.
   9. Pakkujal ei tohi esineda Lisas 1 toodud asjaolusid. Pakkuja peab pakkumuses kinnitama Lisas 1 toodud asjaolude puudumist. Hankijal on õigus nõuda pakkujalt esitatud kinnituste kontrollimiseks täiendavate asjakohaste andmete esitamist.
2. Ostetava asja kirjeldus

Pakutavad esemed ei tohi olla rahvusvahelise sanktsiooni objektiks või pärit sanktsiooni all olevatest piirkondadest rahvusvahelise sanktsiooni seaduse (RSanS) § 7 lg 1 mõttes. Pakkuja esitab pakkumuses pakutavate esemete päritolu tõendavad dokumendid, mille alusel on võimalik tuvastada, kas pakutavad esemed on rahvusvahelise sanktsiooni objektiks või pärit sanktsiooni all olevatest piirkondadest rahvusvahelise sanktsiooni seaduse (RSanS) § 7 lg 1 mõttes. Hankija lükkab tagasi pakkumuse, mille alusel sõlmitav hankeleping oleks RSanS § 7 lg 1 alusel tühine.

Hangitavad esemed soetatakse Sisejulgeolekufondi projektist ISFB-46. Projekti kaasrahastavad Euroopa Liit Sisejulgeolekufondi kaudu ning Siseministeerium.

* 1. **Elektriliselt reguleeritav töölaud**

|  |  |
| --- | --- |
| ÜLDINE KIRJELDUS | |
|  | ***Elektriliselt reguleeritav töölaud (sisaldab sahtliboksi, kaablikanalit, pistikupesa moodulit, kaablikõri, lauaekraane, lauaplaadis olevaid pistikupesasid+ USB laadimine).*** |
| MÕÕTMED | |
| *Laius* | **1600 mm** |
| *Kõrgus* | **700 – 1200 mm, laud on minimaalselt antud vahemikus reguleeritav.** |
| *Sügavus* | **800 mm** |
| PÕHIDETAILID | |
| *Lauaplaat, lauaplaadi lisad* | **Põhilauaplaadi viimistlus on melamiin (hele tamm).**  **Melamiini paksus on vähemalt 22 mm.**  **Servakandina kasutatakse 2 mm ABS kanti (lauaplaadiga sobivat tooni).**  **Kõik servad on pehmendatud ja nurgad ümardatud.**  **Laua sisse on süvistatud pistikupesa pistikupesamoodul.**  **Mooduli ühes avas on pistikupesa koos kahe USB ( 1x USB, 1x USB-C) laadimisavaga, teine ava on kaanega juhtmete läbiviik.** |
| *Lauajalad* | **Elektriliselt reguleeritavad T-jalad, 2 mootorit.**  **Viimistlus pulbervärvitud hall.** |
| LISADETAILID | |
| *Lauaekraan* | **Esipaneel 1600x760 mm , kõrgus lauaservast maksimaalselt 150-350 mm. Ekraan varjab laua alt kaablikanali ja ulatub lauaservast minimaalselt 30 cm alla.**  **Külgmiste ekraanide kõrgus sama mis esipaneelil. Laius sama mis laua lühema külje laius.**  **Kaetud kangaga.**  **Toon: Tumesinine** |
| *Kaablikanal* | **Kaablikanal on valmistatud painutatud alumiiniumist ja kinnitatakse lauaplaadi külge.**  **Mõõtmed: 1400x100x150 mm**  **Viimistlus pulbervärvitud hall.** |
| *Kaablikõri* | **Paindlik plastikust kollektor.**  **Viimistlus hall.** |
| *Sahtliboks* | **Sahtliboksi laius on 400 – 440 mm, kõrgus 580–620 mm, sügavus 580 – 620 mm.**  **Sahtliboksi korpus on valmistatud helehallist melamiinist või sama tooni lauaplaadiga.**  **Sahtlite paneeli viimistlus on sarnane tööpinna viimistlusega.**  **Sahtliboksil on 4 sahtlit. Ülemine sahtel on varustatud pliiatsilaekaga.**  **Sahtliboks on kesklukustatav. Lukusari peab omama *Master Key* võtit. Sahtliboksil on 4 kummiratast.**  **Sahtliboksi käepidemed on valmistatud metallist.** |
| KOGUS: 4 | |

* 1. **Madal kapp**

|  |  |
| --- | --- |
| ÜLDINE KIRJELDUS | |
|  | Kapp asetseb kinnisel soklil; kapp on looditav horisontaalselt ja vertikaalselt. Kapil on uksed, 180 kraadi avatavad. Kapi sees on kaks reguleeritava kõrgusega riiulit. |
| MÕÕTMED | |
| *Laius* | **800 mm** |
| *Kõrgus\** | **800-820 mm** |
| *Sügavus* | **420 mm** |
| DETAILID | |
| *Korpus* | **Toon helehall, melamiin.** |
| *Tagasein* | **Toon helehall, melamiin.** |
| *Uksed* | **Hele tamm, melamiin.** |
| *Käepide* | **Metallist, hõbedane.** |
| *Riiuliplaat* | **Toon helehall, melamiin.** |
| KOGUS: 1 | |

* 1. **Riiulkapp**

|  |  |
| --- | --- |
| ÜLDINE KIRJELDUS | |
|  | Sokli peal asub kahe uksega kapiosa, milles on kaks riiulivahet. Kapiosa peal on kaks lahtist riiulivahet. Riiuliplaatide kõrgused on reguleeritavad. |
| MÕÕTMED | |
| *Laius* | **800 mm** |
| *Kõrgus\** | **1600–1700 mm** |
| *Sügavus* | **350–420 mm** |
| DETAILID | |
| *Korpus* | **Toon helehall, melamiin.** |
| *Tagasein* | **Toon helehall, melamiin.** |
| *Uksed* | **Hele tamm, melamiin.** |
| *Käepide* | **Metallist, hõbedane.** |
| *Riiuliplaat* | **Toon helehall, melamiin.** |
| KOGUS: 4 | |

**\*Riiulkapi kõrgus peab olema sama riidekapi kõrgusega.**

* 1. **Riidekapp**

|  |  |
| --- | --- |
| ÜLDINE KIRJELDUS | |
|  | Kapis on riidepuu ja siseküljel nelja riiulivahega riiul. Kapp toetub soklile ning ees on kaks ust. |
| MÕÕTMED | |
| *Laius* | **800 mm** |
| *Kõrgus\** | **1600 – 1700 mm** |
| *Sügavus* | **350 – 420 mm** |
| DETAILID | |
| *Korpus* | **Toon helehall, melamiin.** |
| *Tagasein* | **Toon helehall, melamiin.** |
| *Uksed* | **Hele tamm, melamiin.** |
| *Käepide* | **Metallist, hõbedane.** |
| *Riiuliplaat* | **Toon helehall, melamiin.** |
| KOGUS: 1 | |

**\*\*Riidekapi kõrgus peab olema sama riiulkapi kõrgusega.**

* 1. **Diivan**

|  |  |
| --- | --- |
| ÜLDINE KIRJELDUS | |
|  | ***Minimalistlik disain, varustatud mõlemas otsas käetugedega, toetub kogu ulatuses metallraamile. Diivan peab sobituma ülejäänud sisustusega.*** |
| MÕÕTMED | |
| *Külje pikkus* | **2000-2400 mm** |
| *Iste kõrgus* | **440-470 mm** |
| *Jala kõrgus* | **Diivani jala kõrgus 17 cm (+/- 4 cm)** |
| PÕHIDETAILID | |
| *Kangas* | **Kaetud kangaga, minimaalselt 50 000 Martindale. Kangas peab olema pehme, mugav ja vastupidav. Toon valitakse eduka pakkuja kanganäidiste seast.** |
| *Lauajalad* | **Diivani jalad on pulbervärvitud terasest.** |
| ILLUSTRATIIVNE FOTO | |
|  |  |
| KOGUS: 1 | |

* 1. **Diivanilaud**

|  |  |
| --- | --- |
| ÜLDINE KIRJELDUS | |
|  | Laud asetseb neljal stabiilsel jalal. |
| MÕÕTMED | |
| *Laius* | **1000 mm** |
| *Kõrgus\** | **500-550 mm** |
| *Sügavus* | **500-530 mm** |
| DETAILID | |
| *Jalg* | **Hele puit.** |
| *Lauaplaat* | **Hele melamiin ( nt hele saar, hele tamm).** |
| KOGUS: 1 | |

* 1. **24/7 töötool**

|  |  |
| --- | --- |
| ÜLDINE KIRJELDUS | |
|  | ***Kergesti reguleeritav ja kõrgendatud kulumiskindlusega töötool.*** |
| MÕÕTMED | |
| *Istmepadja kõrgus põrandast* | 460–560 mm. Toodud vahemikus sujuvalt reguleeritav töötoolilt tõusmata. Peab olema reguleeritav ühest kangist või nupust. |
| *Istmepadja laius* | 520-550 mm |
| *Käetugede kaugus üksteisest* | Minimaalselt 520 mm |
| PÕHIDETAILID | |
| *Kangas* | Kaetud kangaga(seljatugi, istmepadi ja peatugi), minimaalselt 100 000 Martindale. |
| *Istmepadi* | Iste peab olema pehmete servadega, et pikemaajalisel istumisel toetaks tool keha, ega ei tohi olla nii kõva, et nt tunniajasel kasutamisel oleks ebamugav. Istmepadi on sügavusreguleeritav toolilt tõusmata. |
| *Peatugi* | Reguleeritav kõrgus, reguleeritav kalle või kaugus (ette-taha). |
| *Seljatugi* | Seljatoe kaldenurk suures vahemikus sujuvalt reguleeritav, sõltumatult istmepadja kaldenurgast. Seljatoe kaldenurka peab saama reguleerida töötoolil istudes. |
| *Reguleeritavad käetoed* | Reguleeritavad kolmes suunas (üles, alla ja küljele) |
| *Kiikemehhanism* | Reguleeritav kiikemehhanism vastavalt istuja kaalule. Peab saama reguleerida töötoolil istudes. |
| *Jalarist* | Pulbervärvitud metallist. |
| LISADEITAILID | |
| *Kandevõime* | Minimaalselt 130 kg. |
| *Garantii* | Minimaalselt 5 aastat. |
| KOGUS: 4 | |

* 1. **Nagi**

|  |  |
| --- | --- |
| ÜLDINE KIRJELDUS | |
|  | Metallist minimalistliku vormi ja kujuga põrandal seisev riidenagi. |
| MÕÕTMED | |
| *Laius* | **300-400 mm** |
| *Kõrgus\** | **1600 – 1700 mm** |
| *Sügavus* | **350 – 450 mm** |
| DETAILID | |
| *Jalg* | **Raske taldrikjalg** |
| *Toon* | **Must** |
| KOGUS: 1 | |

1. Pakkumuse ettevalmistamine, vormistamine ja esitamine
   1. Pakkumus peab sisaldama:
      1. pakutava eseme ühe tüki maksumust (km-ta), mis peab sisaldama kõiki hankelepingu täitmiseks vajalikke tasusid (sh tarne maksumus);
      2. asjade tehnilist kirjeldust ja mõõtusid;
      3. asjade tarneaega;
      4. asjade päritolu tõendavad dokumendid.
   2. Pakkumus on jõus **60 päeva**. Hankijal on õigus teha pakkujale ettepanek pakkumuse jõusoleku tähtaega pikendada.
   3. Pakkumus peab olema digitaalselt allkirjastatud ja see tuleb esitada hankija kontaktisiku e-posti aadressile hiljemalt 10.02.2023 kell 14.00.Hilinenud pakkumusi hankija vastu ei võta.
   4. Hankijal on õigus pakkumuste esitamise tähtaega pikendada.
   5. Pakkuja kannab kõik pakkumuse ettevalmistamise ja esitamisega seotud kulud ning pakkumuse tähtaegse esitamise riski.
   6. Pakkumus on konfidentsiaalne kuni hankelepingu sõlmimiseni.
   7. Pakkuja märgib pakkumuses, milline teave on ärisaladus ning põhjendab teabe ärisaladuseks määramist. Ärisaladusena ei või märkida pakkumuse maksumust. Hankija ei avalikusta pakkumuste sisu ärisaladusega kaetud osas ega vastuta ärisaladuse avaldamise eest osas, milles pakkuja ei ole seda ärisaladuseks märkinud.
2. Pakkumuste kontrollimine ja eduka pakkumuse valik
   1. Hankija kontrollib tähtaegselt esitatud pakkumuste vastavust väikeostu dokumentides esitatud nõuetele. Juhul, kui pakkumus ei vasta väikeostu dokumendis toodud tingimustele, lükkab hankija pakkumuse tagasi.
   2. Hankijal on õigus küsida pakkujalt esitatud pakkumuse kohta täpsustavaid andmeid ja täiendavaid selgitusi.
   3. Vastavaks tunnistatud pakkumuste seast valib hankija eduka pakkumuse välja madalaima hinna alusel. Juhul kui maksumused on võrdsed, korraldab hankija eduka pakkumuse väljaselgitamiseks liisuheitmise, võimaldades võrdse maksumusega pakkumuse esitanud pakkujatel liisuheitmise juures viibida.
   4. Hankija sõlmib edukaks tunnistatud pakkumuse esitanud pakkujaga lepingu kirjalikku taasesitamist võimaldavas vormis, lähtudes väikeostu dokumendis esitatud tingimustest ja eduka pakkuja pakkumusest. Leping loetakse sõlmituks hankija poolt pakkumusele nõustumuse andmisega ja leping kehtib kuni pooled on oma kohustused nõuetekohaselt täitnud.
3. Läbirääkimiste pidamine
   1. Hankijal on õigus pidada vastavaks tunnistatud pakkumuse esitanud pakkujatega läbirääkimisi esitatud pakkumuse sisu ja maksumuse ning hankelepingu tingimuste üle.
   2. Vastavalt läbirääkimiste pidamise vajadusele teatab hankija pakkujatele läbirääkimiste aja. Iga pakkujaga peetakse läbirääkimisi eraldi. Läbirääkimisi võib pidada kirjalikku taasesitamist võimaldavas vormis või suuliselt. Suuliselt peetud läbirääkimised protokollitakse. Läbirääkimised on konfidentsiaalsed. Hankija tagab läbirääkimiste käigus pakkujate võrdse kohtlemise.
   3. Pärast läbirääkimiste toimumist esitab pakkuja vajadusel uue kohandatud pakkumuse, mis esitatakse läbirääkimistel kokku lepitud tähtajaks.
4. Pakkumuste tagasi lükkamine ja väikeostu kehtetuks tunnistamine
   1. Hankijal on õigus kõik esitatud või vastavaks tunnistatud pakkumused tagasi lükata igal ajal enne hankelepingu sõlmimist kui esitatud pakkumuste maksumus ületab hankelepingu eeldatavat maksumust. Kõigi pakkumuste tagasilükkamisel teeb hankija sellekohase põhjendatud otsuse.
   2. Hankija võib põhjendatud vajaduse korral omal algatusel väikeostu kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus hankelepingu eset olulisel määral muuta;
      2. kui väikeostu läbiviimise aluseks olevad tingimused on oluliselt muutunud ja seetõttu osutub hankelepingu sõlmimine mittevajalikuks või võimatuks;
      3. kui väikeostu läbiviimisel ilmnenud ebakõlasid ei ole võimalik kõrvaldada ega menetlust seetõttu ka õiguspäraselt lõpule viia.
5. Arve esitamise tingimused
   1. Hankija võtab vastu ainult e-arveid. Raamatupidamise seaduse kohaselt on e-arve operaatoriks masintöödeldava algdokumendi käitlemise teenuse pakkuja, kelle kohta on tehtud märge hankija andmetes juriidiliste isikute kohta peetavas riiklikus registris.
   2. E-arve saatmise võimalused:
      1. kui pakkuja on e-arvete operaatori klient, edastada e-arve oma operaatorile, kelle kaudu see jõuab hankijani;
      2. hankijale on võimalik saata e-arvet tasuta, kasutades infosüsteeme:
6. e-arveldaja (<http://www.rik.ee/et/e-arveldaja>).
7. arved.ee ([https://www.arved.ee](https://www.arved.ee/))

Nimetatud infosüsteemides tuleb avada kasutaja konto, neis on võimalik arve sisestada ja edastada. Avaliku sektori üksustele e-arvete esitamine on tasuta ja piiramata koguses.

* 1. Pakkuja esitatav arve peab vastama käibemaksuseaduse nõuetele, sisaldama hankija kontaktisiku nime, projektitunnust 9S70-IS14-ISFB-46/ES70/40/03100/KS70810100/OKS70-S531/5515 ja kirjaliku lepingu olemasolul tuleb viidata lepingu numbrile. Juhul kui pakkuja ja hankija vahel on lisaks käesolevale lepingule sõlmitud veel lepinguid, on pakkuja kohustatud esitama iga lepingu kohta eraldi arve. Käesolevas punktis esitatud tingimustele mittevastav arve ei kuulu tasumisele. Arve tasutakse 21 kalendripäeva jooksul arvates hankija poolt nõuetekohase arve kättesaamisest.
  2. Asjade vastuvõtmisel kontrollib hankija asjade vastavust väikeostu dokumendis toodud tehnilisele kirjeldusele ja pakkumusele, asjade koguse vastavust väikeostu dokumentidele. Hankija kinnitab e-posti teel akti hiljemalt kolme tööpäeva jooksul pärast täitja poolt asjade üleandmisest.

1. Vastutus
   1. Kui täitja ei osuta asjade tarnet vastavalt väikeostu dokumentides märgitud tähtajale, on hankijal õigus nõuda ja täitjal kohustus tasuda leppetrahvi 0,15% vastava täitmisega viivitatud asja hinnast iga viivitatud kalendripäeva eest, kuid mitte rohkem kui 50% hankelepingu kogumaksumusest.
   2. Kui hankelepingu esemeks olev asi ei vasta väikeostu dokumendis ja täitja pakkumuses esitatud tingimustele on hankijal õigus nõuda leppetrahvi 20% hankelepingu kogumaksumuse hinnast.
   3. Konfidentsiaalsusnõude rikkumisel on hankijal õigus nõuda ja täitjal kohustus maksta leppetrahvi hankija määratud suuruses, kuid mitte rohkem kui 10 000 eurot iga vastava juhtumi korral. Nõuetekohaselt esitatud arve tasumisega viivitamise korral on täitjal õigus nõuda ja hankijal kohustus maksta viivist 0,15% tasumisele kuuluvast summast iga viivitatud tööpäeva eest, kuid mitte rohkem kui 50% tasumisele kuuluvast summast.
   4. Garantiitingimuste rikkumisel on hankijal õigus nõuda ja pakkujal kohustus tasuda leppetrahvi 0,15% vastava hankelepingu hinnast iga viivitatud kalendripäeva eest, kuid mitte rohkem kui 50% hankelepingu kogumaksumuse hinnast.
   5. Väikeostu dokumendis sätestatud leppetrahvinõuded on lepitud kokku kohustuse täitmise tagamiseks, mitte kohustuse täitmise asendamiseks.
2. Garantii
   1. Juhul, kui hankija on väikeostu dokumentide punktis 2 nõudnud garantiid tarnitavale asjadele, annab täitja hankelepingu esemeks olevatele asjadele (sh asja osad) nõutud garantii alates lepingu eseme üleandmisest, kui garantiikirjas või muus dokumendis ei ole ette nähtud teisiti (edaspidi garantiiaeg).
   2. Garantii katab kõiki selle kehtivuse ajal lepingu esemel ilmnenud mittevastavusi, eelkõige valmistusvead. Garantii alla ei kuulu lepingu eseme tavapärane kulumine.
   3. Täitja on kohustatud garantiiajal omal kulul tagama asjade või selle osadel ilmnenud puuduste kõrvaldamise või asendama asja või asja puudustega osad väikeostu dokumendis ja täitja pakkumuses sätestatud tingimustele vastava asjaga või selle osa(de)ga hankija määratud mõistliku tähtaja jooksul hankija kontaktisiku kirjaliku pretensiooni esitamisest arvates.
   4. Garantiiajal asendatud asjale antakse algse garantiiga sama kestusega uus garantii. Asja parandamise korral pikeneb garantii parandamise aja kestuse võrra.
   5. Garantiiremont on hankijale tasuta. Garantiiremondi objektiks oleva hanke esemeks oleva asja transpordi garantiiremonti ja täitjale tagasi toimub täitja kulul.
3. Konfidentsiaalsus
   1. Konfidentsiaalse informatsiooni all mõistavad pooled lepingu täitmisel teatavaks saanud isikuandmeid, turvaandmeid ning muud teavet, mille avalikuks tulek võiks kahjustada poolte huve. Konfidentsiaalne informatsioon ei hõlma endas informatsiooni, mille avalikustamise kohustus tuleneb õigusaktidest tingimusel, et selline avaldamine viiakse läbi võimalikest variantidest kõige piiratumal viisil.
   2. Täitja on kohustatud käsitlema lepingu täitmisel temale teatavaks saanud informatsiooni hankija ja tema tegevuse kohta konfidentsiaalsena. Täitja on kohustatud kaitsma temale üle antud andmetekandjate, lepingu täitmise käigus või juhuslikult teatavaks saanud informatsiooni konfidentsiaalsust. Vastavasisulise informatsiooni müümist, pakkumist või levitamist täitja või temaga seotud isiku poolt käsitletakse kui lepingu olulist rikkumist.
   3. Täitja kohustub lepingu täitmiseks rakendama organisatsioonilisi, füüsilisi ja infotehnoloogilisi turvameetmeid lepingu alusel temale mistahes viisil teatavaks saanud konfidentsiaalsete andmete kaitseks.
   4. Täitja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.
   5. Konfidentsiaalsusnõue on tähtajatu.
   6. Täitja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest. Isikuandmete töötlemisel sõlmivad pooled täiendavalt andmete töötlemise lepingu vastavalt üldmääruse artiklis 28 sätestatule.
   7. Täitja esitatud pakkumus lepingu sõlmimiseks on konfidentsiaalne ulatuses, milles ta on selle märkinud ärisaladuseks.

|  |  |
| --- | --- |
| Lugupidamisega  (allkirjastatud digitaalselt) |  |

Lisa: **Lisa 1. Kinnitused seoses rahvusvaheliste sanktsioonidega**

**Lisa 1. Kinnitused seoses rahvusvaheliste sanktsioonidega**

Pakkuja peab esitama kinnitused seoses rahvusvaheliste sanktsioonidega:

**Kinnitus 1** - Pakkuja omandiõigusest üle 50% ei tohi kuuluda otseselt ega kaudselt Vene Föderatsiooni kodanikele, Vene Föderatsiooni residentidele ega Vene Föderatsioonis asutatud ettevõtetele, asutustele ega muudele üksustele. Hankijal on õigus nõuda andmeid pakkuja otseste ja kaudsete omanike ja tegelike kasusaajate kohta, sh füüsiliste isikute isikut tõendavate dokumentide koopiaid, millelt nähtub isiku kodakondsus ja juriidiliste isikute kohta isiku asukohamaa äriregistri või muu pädeva asutuse tõendit või väljavõtet. Pakkuja peab esitama vastavasisulise kinnituse 1. Kinnituses 1 peab pakkuja märkima "jah kinnitan", kui tal ei esine toodud asjaolusid. Kui pakkujal siiski esinevad kinnituses 1 loetletud asjaolud, peab ta märkima kinnituse 1 kohta "ei kinnita".

Kinnitus 1:

**Kinnitus 2** - Pakkuja ei tohi olla Vene Föderatsiooni kodaniku, Vene Föderatsiooni residendi ega Vene Föderatsioonis asutatud ettevõtte, asutuse ega muu üksuse, samuti rohkem kui 50% ulatuses otseselt või kaudselt Vene Föderatsiooni kodaniku, Vene Föderatsiooni residendi, ega Vene Föderatsioonis asutatud ettevõtja, asutuse ega muu üksuse omandis oleva ettevõtte esindaja ega tegutseda nende juhiste alusel. Pakkuja peab esitama vastavasisulise kinnituse 2. Kinnituses 2 peab pakkuja märkima "jah kinnitan", kui tal ei esine toodud asjaolusid. Kui pakkujal siiski esinevad kinnituses 2 loetletud asjaolud, peab ta märkima kinnituse 2 kohta "ei kinnita".

Kinnitus 2:

**Kinnitus 3** - Pakkuja ei tohi kaasata üle 10% hankelepingu maksumusest hankelepingu täitmisele alltöövõtjaid, tarnijaid ega tugine kvalifitseerimistingimuste täitmisel selliste ettevõtjate näitajatele, kes on:

1. Vene Föderatsiooni kodanik, Vene Föderatsiooni resident või Vene Föderatsioonis asutatud ettevõtja, sh füüsilisest isikust ettevõtja, juriidiline isik, asutus või muu üksus;

2. rohkem kui 50% ulatuses otseselt või kaudselt punktis 1 nimetatud isiku, asutuse või muu üksuse omandis;

3. punktis 1 või 2 nimetatud isiku, asutuse või muu üksuse esindaja või tegutseb sellise isiku juhiste alusel. Hankijal on õigus nõuda andmeid alltöövõtjate ja tarnijate ning tuginetavate isikute, nende esindajate või muu juhtimis-, haldus- või järelevalveorgani liikmete, otseste ja kaudsete omanike ja tegelike kasusaajate kohta, sh füüsiliste isikute isikut tõendavate dokumentide koopiaid, millelt nähtub isiku kodakondsus ja juriidiliste isikute kohta isiku asukohamaa äriregistri või muu pädeva asutuse tõendit või väljavõtet. Hankijal on õigus nõuda andmeid alltöövõtja ja tarnija poolt täidetava hankelepingu osa suuruse kohta. Pakkuja peab esitama vastavasisulise kinnituse 3. Kinnituses 3 peab pakkuja märkima "jah kinnitan", kui tal ei esine toodud asjaolusid. Kui pakkujal siiski esinevad kinnituses 3 loetletud asjaolud, peab ta märkima kinnituse 3 kohta "ei kinnita".

Kinnitus 3: